section_heading: Rani život
paragraph_text: Andrew Bogut rođen je 28. studenoga 1984. godine u Melbourneu, u obitelji hrvatskih imigranata. Majka mu je rodom iz Šišljavića, malenog sela pokraj Karlovca. Otac mu je iz Osijeka. Bogut je bio razočaran u Australiji jer ga od četrnaeste  godine, iako je bio među boljim košarkašima, nisu htjeli primiti na najprestižniju športsku akademiju "Australian Institute of Sport", koja se nalazi u glavnom gradu Canberri udaljenoj od Melbournea oko 800 kilometara. To je tada četrnaeesto godišnjeg Boguta toliko pogodilo te je čak razmišljao o prekidu košarkaške karijere. Međutim, Bogut je iznenada dobio pozivnicu s Akademije, a ubrzo su ga uočili i skauti s američkog sveučilišta Utah. Bogut je postao najbolji igrač generacije u Australiji, a na juniorskom Svjetskom prvenstvu u Solunu proglašen je najboljim igračem. No, iako je Bogut imao milijunske ponude europskih klubova kao što su Fortitudo, Benetton, CSKA, Cibona, održao je riječ danu treneru sveučilišta Utah Utes i otišao je u SAD.